|  |  |
| --- | --- |
| ที่  |  (ที่อยู่หน่วยงานของรัฐเจ้าของเรื่อง) |

 ว/ด/ป

แบบหนังสือเสนอเรื่องต่อคณะรัฐมนตรี
(ประเภทเรื่องการทบทวนหรือยกเว้น
มติคณะรัฐมนตรี)

เรื่อง ….(ชื่อเรื่อง)....

เรียน เลขาธิการคณะรัฐมนตรี

อ้างถึง หนังสือสำนักเลขาธิการคณะรัฐมนตรี ที่ได้แจ้งมติคณะรัฐมนตรีเกี่ยวกับเรื่องที่จะขอทบทวน ยกเลิก หรือยกเว้นการปฏิบัติตามมติคณะรัฐมนตรีในครั้งนี้

สิ่งที่ส่งมาด้วย ๑. หนังสือนายกรัฐมนตรี/รองนายกรัฐมนตรีให้ความเห็นชอบให้นำเสนอเรื่องต่อคณะรัฐมนตรี

 ๒. เอกสารอื่น ๆ (ถ้ามี)

 ด้วย ... (ชื่อหน่วยงานของรัฐเจ้าของเรื่อง/คณะกรรมการเจ้าของเรื่อง) ... ขอเสนอเรื่อง ......... (ชื่อเรื่อง) ......... มาเพื่อคณะรัฐมนตรีพิจารณา โดยเรื่องนี้เข้าข่ายที่จะให้นำเสนอคณะรัฐมนตรีได้
ตามพระราชกฤษฎีกาว่าด้วยการเสนอเรื่องและการประชุมคณะรัฐมนตรี พ.ศ. ๒๕๔๘ มาตรา ๔ (๙)
ทั้งนี้ นายกรัฐมนตรี/รองนายกรัฐมนตรี (นาย.................) กำกับการบริหารราชการ...(ชื่อหน่วยงานของรัฐเจ้าของเรื่อง)...
ได้เห็นชอบให้นำเรื่องดังกล่าวเสนอคณะรัฐมนตรีด้วยแล้ว (โปรดแนบคำสั่งของนายกรัฐมนตรี/
รองนายกรัฐมนตรีที่เป็นลายลักษณ์อักษรเป็นสิ่งที่ส่งมาด้วย)

 ทั้งนี้ เรื่องดังกล่าวมีรายละเอียด ดังนี้

 **๑. เหตุผลความจำเป็นที่ต้องเสนอคณะรัฐมนตรี**

 ระบุมติคณะรัฐมนตรีที่มีความจำเป็นต้องขอทบทวน ยกเลิก หรือยกเว้นการปฏิบัติ
ตามมติคณะรัฐมนตรี โดยระบุวันที่คณะรัฐมนตรีมีมติ ชื่อเรื่อง และเนื้อหาของมติคณะรัฐมนตรีที่ประสงค์
จะขอทบทวน ยกเลิก หรือยกเว้นการปฏิบัติตามมติคณะรัฐมนตรี รวมทั้งเหตุผลและความจำเป็น
ที่ต้องดำเนินการดังกล่าว

 **๒ ความเร่งด่วนของเรื่อง**

 ระบุกำหนดเวลาที่จะต้องดำเนินการในเรื่องต่าง ๆ ที่เกี่ยวข้องและกำหนดเวลาช้าสุด
ที่คณะรัฐมนตรีจะต้องมีมติเพื่อให้ทันการดำเนินการในเรื่องนั้น ๆ ซึ่งการมีข้อมูลที่ชัดเจนในเรื่องความเร่งด่วนจะทำให้สามารถนำเรื่องเสนอต่อคณะรัฐมนตรีได้ทันตามกำหนดเวลา

 (เรื่องที่ไม่มีความเร่งด่วน ให้ระบุว่า “ไม่มี”)

 **๓. สาระสำคัญและข้อเท็จจริง**

 ๓.๑ ระบุความเป็นมาของเรื่องที่จะเสนอและสภาพปัญหาเพื่อปูพื้นฐานของเรื่อง
ให้คณะรัฐมนตรีได้มีข้อมูลย้อนหลังประกอบการพิจารณาตัดสินใจ

 ๓.๒ ระบุปัญหา/ข้อขัดข้องในการดำเนินการตามมติคณะรัฐมนตรีที่จะขอทบทวน ยกเลิก หรือยกเว้นการปฏิบัติตามมติคณะรัฐมนตรี เพื่อคณะรัฐมนตรีจะได้มีข้อมูลประกอบว่าการดำเนินการ
ที่ผ่านมาได้ผลเป็นอย่างไร

/**๔.** **ประโยชน์** ...

- ๒ -

 **๔. ประโยชน์และผลกระทบ**

 ๔.๑ ระบุประโยชน์ที่ประเทศไทยและ/หรือภาคส่วนต่าง ๆ จะได้รับจากการดำเนินการ
ในเรื่องนี้

 ๔.๒ ระบุผลกระทบที่จะเกิดขึ้น โดยหากดำเนินการในเรื่องนี้จะก่อให้เกิดผลกระทบต่อประชาชนกลุ่มใดบ้าง รวมถึงหน่วยงานของรัฐที่เกี่ยวข้องจะต้องเตรียมการเพื่อรองรับอย่างไร

 **๕. ค่าใช้จ่ายและแหล่งที่มา หรือการสูญเสียรายได้**

 ในกรณีที่การขอทบทวน ยกเลิก หรือยกเว้นการปฏิบัติตามมติคณะรัฐมนตรี จะส่งผลให้ต้องขอใช้งบประมาณแผ่นดินเพื่อดำเนินการ ให้ระบุจำนวนเงินและแหล่งที่มาของเงินที่ต้องการใช้ในเรื่องนี้
ให้ชัดเจน รวมถึงผลการดำเนินการตามพระราชบัญญัติวินัยการเงินการคลังของรัฐ พ.ศ. ๒๕๖๑ มาตรา ๒๗ หรือมาตรา ๒๘ หรือตามระเบียบว่าด้วยการบริหารงบประมาณรายจ่ายงบกลาง. รายการเงินสำรองจ่าย
เพื่อกรณีฉุกเฉินหรือจำเป็น พ.ศ. ๒๕๖๒

 (เรื่องที่ไม่มีค่าใช้จ่าย ให้ระบุว่า “ไม่มี”)

 **๖. ความเห็นหรือความเห็นชอบ/อนุมัติของหน่วยงานที่เกี่ยวข้อง**

 ความเห็นของหน่วยงานหรือคณะกรรมการที่เกี่ยวข้อง ให้สรุปสาระสำคัญของความเห็นให้ชัดเจน รวมทั้งให้ส่งหลักฐานการพิจารณาในเรื่องดังกล่าว เช่น หนังสือแจ้งผลการพิจารณาและรายงาน
การประชุมมาพร้อมเรื่องที่เสนอคณะรัฐมนตรีด้วยหากยังไม่ได้รับแจ้งผลการพิจารณาก็ให้ระบุด้วย

 (เรื่องที่ไม่มีความเห็นฯ ให้ระบุว่า “ไม่มี”)

 **๗. ข้อกฎหมายและมติคณะรัฐมนตรีที่เกี่ยวข้อง**

 ระบุชื่อกฎหมายและมาตรา/ข้อที่เกี่ยวข้อง พร้อมทั้งสรุปสาระสำคัญของข้อกฎหมายดังกล่าว รวมทั้งระบุมติคณะรัฐมนตรีอื่น ๆ ที่เกี่ยวข้องกับเรื่องนี้ โดยระบุวันที่คณะรัฐมนตรีมีมติและชื่อเรื่องให้ชัดเจน [มติคณะรัฐมนตรีเมื่อวันที่... (เรื่อง...)] ซึ่งนอกเหนือจากที่ระบุไว้ในข้อ ๑

 (หากไม่มี ให้ระบุว่า “ไม่มี”)

 **๘.** **ข้อเสนอของหน่วยงานของรัฐ/คณะกรรมการเจ้าของเรื่อง**

 ๘.๑ ...........................

 ๘.๒ ...........................

 ระบุประเด็นที่หน่วยงานของรัฐเจ้าของเรื่องต้องการให้คณะรัฐมนตรีมีมติ เช่น รับทราบ อนุมัติ หรือเห็นชอบ โดยแยกเป็นข้อ ๆ ให้ชัดเจน

**ตัวอย่าง** **กรณีการขอทบทวนมติคณะรัฐมนตรี** ให้ระบุให้ชัดเจนว่าประสงค์จะขอแก้ไข
หรือปรับปรุงหรือเพิ่มเติมมติคณะรัฐมนตรีเมื่อวันที่เท่าไร ชื่อเรื่องอะไร และเปลี่ยนแปลงส่วนใดของมติคณะรัฐมนตรี และประสงค์จะเปลี่ยนแปลงมติคณะรัฐมนตรีให้เป็นอย่างไร เช่น ขอทบทวนมติคณะรัฐมนตรี
เมื่อวันที่ ๒๙ มีนาคม ๒๕๕๙ [เรื่อง โครงการผลิตครูเพื่อพัฒนาท้องถิ่น (พ.ศ. ๒๕๕๙ – ๒๕๗๒)] ในประเด็นอัตราค่าใช้จ่ายทุนการศึกษาระดับปริญญาโททางการสอนในต่างประเทศ จาก “อัตรา ๑,๕๔๗,๕๐๐ บาท/คน/ปี”
เป็น “อัตราค่าใช้จ่ายนักเรียนทุนรัฐบาลที่สำนักงาน ก.พ. กำหนด”

/**ตัวอย่าง** ...

- ๓ -

**ตัวอย่าง** **กรณีการขอยกเลิกมติคณะรัฐมนตรี**ให้ระบุให้ชัดเจนว่าประสงค์จะยกเลิกมติคณะรัฐมนตรีเมื่อวันที่เท่าไร ชื่อเรื่องอะไร และเป็นการขอยกเลิกมติคณะรัฐมนตรีทั้งหมดหรือบางส่วน เช่น ขอยกเลิก
มติคณะรัฐมนตรีเมื่อวันที่.... (เรื่อง....) เฉพาะในส่วนที่กำหนดว่า....

**ตัวอย่าง** **กรณีการขอยกเว้นการปฏิบัติตามมติคณะรัฐมนตรี**ให้ระบุให้ชัดเจนว่าประสงค์
จะยกเว้นการปฏิบัติตามมติคณะรัฐมนตรีเมื่อวันที่เท่าไร ชื่อเรื่องอะไร เช่น ขอยกเว้นการปฏิบัติตาม
มติคณะรัฐมนตรีเมื่อวันที่.... (เรื่อง....) เพื่อดำเนินการอะไร

 (หากระบุข้อเสนอไม่ชัดเจน อาจส่งผลให้หน่วยงานของรัฐเจ้าของเรื่องจะต้องแจ้งข้อมูลเพิ่มเติมเพื่อให้เกิดความชัดเจนว่าประสงค์จะให้คณะรัฐมนตรีมีมติทบทวน ยกเลิก หรือยกเว้นการปฏิบัติตามมติคณะรัฐมนตรีในเรื่องใด อย่างไร)

 จึงเรียนมาเพื่อโปรดพิจารณานำเสนอคณะรัฐมนตรีต่อไป (ในกรณีที่มีการระบุชั้นความลับของเรื่อง หากประสงค์จะยกเลิกหรือปรับชั้นความลับของเรื่องดังกล่าว ให้ระบุต่อท้าย เช่น “ทั้งนี้ หากคณะรัฐมนตรี
มีมติอนุมัติหรือเห็นชอบตามที่เสนอแล้ว ให้ยกเลิกชั้นความลับตั้งแต่วันที่คณะรัฐมนตรีมีมติ”)

 ขอแสดงความนับถือ

 ( )

 รัฐมนตรีว่าการกระทรวง .........

(ต้องเป็นผู้มีอำนาจลงนามตามนัยมาตรา ๖ แห่งพระราชกฤษฎีกาว่าด้วยการเสนอเรื่อง
 และการประชุมคณะรัฐมนตรี พ.ศ. ๒๕๔๘ เท่านั้น)

หน่วยงานของรัฐเจ้าของเรื่อง

โทร (ชื่อเจ้าหน้าที่เจ้าของเรื่อง)

โทรสาร

ไปรษณีย์อิเล็กทรอนิกส์